
מדינת ישראל
משרד החינוך 
המשנה למנהל הכללי וסמנכ"ל בכיר למינהל ולמשאבי אנוש

אגף רכש מכרזים והתקשרויות
ירושלים, ‏10 בספטמבר 2013

ו' בתשרי תשע"ד

מכרז מס' 16/8.2013 : מתן שירותים ארגוניים ומינהלתיים להפעלת שירותי חינוך והשכלה לנוער מנותק ושרותי מידע על נוער בסיכון

סיכום תשובות לשאלות שהגיעו עד לתאריך 19.8.2013
1. כללי

1. המועד האחרון להגשת הצעות למכרז שבנדון הינו 10.10.2013 שעה 11:00.
2. במכרז זה אין דרישה מהמציעים המגישים הצעה לשלם דמי השתתפות. 

3. נוסח ערבות הבנקאית/ערבות חברת הביטוח או הוראת הקיזוז חייב להיות זהה לנוסח המצורף למכרז זה, לרבות הסכום ותוקף הערבות בהתאם לדרישות שבמכרז זה.
הערבות/הוראת הקיזוז להגשת ההצעה לא תהיה צמודה.
הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.

4. בהצעה יש להציג את ניסיונו של המציע והיקפי הפעילות כמפורט בדרישות הסף ויש לצרף את כל המסמכים להוכחת הניסיון ועמידה בדרישות הנ"ל.

יש לוודא כי כל המסמכים תקפים למועד הגשת ההצעה.
5. את ההצעה יש למלא עפ"י המבנה המצורף לחוברת המכרז ולהקפיד על מילוי כל הפרטים ועל הגשת כל המסמכים עם כל החתימות הנדרשות של הגורמים השונים. 

ניתן להוסיף דפים ולהרחיב מידע בהצעה על מנת להבהיר את היקף פעילותו ויכולתו של המציע לבצע את העבודה.

6. בנספח מספר 2 למכרז זה מצורף חוזה ההתקשרות. 
על המציע למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.

פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז. יש לצרף את החוזה החתום לחוברת ההצעה המוגשת למשרד.

אין המציע נדרש לצרף במועד הגשת ההצעה את הנספח לעריכת הביטוחים חתום ע"י חברת הביטוח.

עם החוזה החתום יידרש המציע הזוכה במכרז זה, לצרף את נספח עריכת הביטוח חתום ע"י חברת הביטוח. 
יש  לשים לב, כי חברות הביטוח נוטות לשנות את הנוסח וכי באחריותו של המציע להקפיד על נוסח התואם את הנוסח המצורף למכרז.
כל בקשה לשינוי או הבהרה לגבי הדרישות הנ"ל יש להפנות במסגרת שאלות ובירורים כאמור בסעיף 1.1 במכרז בלבד. התייחסות תינתן אך ורק באופן האמור בסעיף זה.

ככל שיערכו שינויים ע"י המציע בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 

ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
7. בסעיף הצעת המחיר יש לפרט את כל מרכיבי הצעת המחיר ללא יוצא מן הכלל. 

חוסר במחיר באחד או יותר מהסעיפים, יפסול את ההצעה מאחר ולא ניתן להשוותה להצעות אחרות. 

8. עפ"י טופס השוואת ההצעות המצורף למכרז מי שמציג נתונים מעבר לדרישות הסף, נהנה מציון גבוה יותר בהתאמה.


9. אם המציע יתקל בשאלה בעלת חשיבות, במהלך הכנת הצעתו, לאחר המועד האחרון להעברת השאלות, הוא רשאי להגיש את שאלתו אך ורק בכתב, ע"ג נייר פירמה שלו עם ציון שם המכרז ומס' המכרז, לפקס מס' 02-5602000.

אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תנתן בכתב בלבד וכן תפורסם באתר, לפי שיקול דעת האגף.
10. סיכום תשובות זה מהווה חלק בלתי נפרד מהמכרז ויש לצרפו להצעה כשהוא חתום על ידי המציע. ניתן להוריד סיכום תשובות זה מאתר האינטרנט שכתובתו:
 
     WWW.EDUCATION.GOV.IL/MICHRAZIM/
ומאתר מינהל הרכש הממשלתי בכתובת: HTTP://WWW.MR.GOV.IL
11. הפעילות כפי שמפורטת בכתב המכרז, בוצעה בעבר ע"י מרמנת ארגון וניהול פרויקטים בע"מ.

12. למען הסר ספק ולתשומת לב המציעים, במסגרת סיכום התשובות לשאלות אין התייחסות לשאלות שמהותן בדיקה של עמידת המציעים בדרישות המוגדרות במכרז, לא כל שכן עמידה בדרישות הסף.
הגשת ההצעה תוך הוכחת עמידה בדרישות הסף, הינה באחריות המציע בלבד. 
רק לאחר המועד האחרון להגשת ההצעות, יחל תהליך בדיקת ההצעות לגופן.

2. פרק 5 – תפקידי הקבלן בביצוע העבודה

1. סעיף 5.4.1, עמוד 29

האגף מנפיק מעל 700 תעודות מידי שנה. על הרכזים של הקבלן לבצע מעקב אחר צבירת הציונים ע"י התלמידים בתוכנית, לקראת זכאות לתעודה, לתעד ולכמת את הציונים והתעודות, לדווח לאגף ולרשות על צבירת זכאות לתעודה וכן- לפעול לזהות ולהתריע על ממשקי ציונים שגויים ולפעול לתיקונם, כדי לאפשר הנפקת תעודות לתלמידים זכאים.
2. סעיף 5.4.3-(1), עמוד 30 וסעיף 5.4.3-(10)-ד', עמוד 34
הנתונים נאספים באמצעות שאלון ממחושב (הקיים במערכת קידום נוער) אשר כל מנהל/עובד קידום ביחידה נדרש למלא בשני מועדים בשנת העבודה, לגבי כל אחד מבני הנוער הנמצאים בטיפולו. 

שאלון זה מעריך את התפקוד של הנער/ה בהקשר של ארבעה תחומי חינוך-טיפול: התנהגויות סיכון, עולם התעסוקה, מנהיגות מעורבות והתנדבות והכנה לגיוס ולשירות בצה''ל. 

הקבלן יידרש לעבד ולנתח סטטיסטית את הנתונים שנאספו באמצעות השאלונים על פי הפרמטרים השונים של השאלון ולהפיק על בסיס נתונים אלה דוחות משוב אשר יוזנו למערכת הממוחשבת של קידום נוער ויועמדו בכך לרשותן של הרמות השונות של מערכת קידום נוער קרי: עובד קידום נוער לגבי הקבוצה שבטיפולו, מנהל יחידה לגבי כלל הנערים המטופלים ביחידה שלו, מפקח ממונה קידום נוער במחוז לגבי כלל הנערים המטופלים במחוז, מטה האגף לקידום נוער לגבי כלל המטופלים ביחידות לקידום נוער. 
3. סעיף 5.5, עמוד 36 וסעיף 6-(1), עמוד 43

(1) המערכת המבוקשת לצורך עיבוד וניתוח הנתונים הינה תוכנת SPSS.
(2) היקף המטופלים שעליהם נעשה העיבוד הסטטיסטי הינו כ- 17,000, שהינם מטופלים במסגרתם של 197 מרכזים הפרושים ב- 7 מחוזות של המשרד,  במהלך שנת העבודה.
(3) בכל דו''ח חצי שנתי קיימים כ- 900 משובים עבור עובדים ומנהלים ובנוסף 7 משובים מחוזיים ו- 1 משוב ארצי.
(4) החתכים הסטטיסטיים שעליהם מושתת העיבוד הינם לדוגמה: שכיחויות (במספרים ובאחוזים), ממוצעים, חציונים, צלווח נתונים, מתאמים (מעת לעת).
(5) המשובים לגבי כל אחת מהרמות (רמת עובד קידום נוער לגבי הקבוצה שבטיפולו, רמת מנהל יחידה לגבי כלל הנערים המטופלים ביחידה שלו, רמת המחוז לגבי כלל הנערים המטופלים במחוז, הרמה הארצית לגבי כלל המטופלים ביחידות לקידום נוער), יוכנו על ידי הקבלן ויוצגו באמצעות טבלאות, גרפים וסיכום מילולי של ממצאים מרכזיים על פי דרישות מטה האגף.
הקבלן יידרש להשלים את תהליך עיבוד הנתונים והפקת המשובים לשם הזנתם למערכת בטווח זמן שלא יעלה על 35 ימי עבודה מיום שהועבר אליו קובץ הנתונים הגולמיים. 
(6) המשובים מיועדים לכל אחד מעובדי קידום נוער לגבי הקבוצה שבטיפולו, לכל מנהל יחידה לקידום נוער לגבי כלל הנערים המטופלים ביחידה שלו, לכל מפקח ממונה קידום נוער במחוז לגבי כלל הנערים המטופלים במחוז, אגף לקידום נוער לגבי כלל המטופלים ביחידות לקידום נוער בארץ וכו'.
4. סעיף 5.4.3-(10)-ח'-י', עמוד 35

לצורך הדגמה, למסמך זה מצורף טופס מיתווה מחוזי תקופתי לדוגמא בנספח 1. 

בנספח זה מוצגת פרישת הנושאים בהם נדרש הרכז המחוזי מטעם הקבלן לעסוק הכוללים בין היתר, איסוף נתונים, עריכתם, הצגת פערים והשוואות לשנים קודמות, תכנון והערכות לתקופה וכו'. 

את הנתונים מקבץ הרכז מתוך מאגר הקיים אצלו, מהרשויות המקומיות במחוז, מהמנחים של הקבלן הפדגוגי ועוד- ככל הנדרש.

האגף רשאי, על פי שיקול דעתו, לערוך שינויים במבנה המיתווה ובדרישות הביצוע שלו.

5. סעיף 5.5.13-(2), עמוד 37

כמפורט במכרז בסעיף זה, על הקבלן להיערך לביצוע בקרה פדגוגית על 10 נוסחי בחינה בשנה, עפ"י החלטת האגף. 
הבקרה תבוצע ע"י בודק שהינו בעל השכלה אקדמית (תואר ראשון לפחות) ותעודת הוראה, בעל ניסיון של 3 שנים בתוך 5 השנים האחרונות לפחות בהוראת תחום הדעת הרלוונטי (מתוך המפורט במכרז) בחינוך העל-יסודי ובעל ניסיון בהגשה לבחינות במקצוע הרלוונטי.

6. סעיף 5.7.1, עמוד 39

הטמעה של שינויים/עדכונים בתוכנת קידום נוער ברשויות – נעשת ב:

· 137 רשויות מקומיות בהן קיימת יחידה עם מחשב מנהלי.

· 21 רשויות מקומיות בהן קיים מרכז למידה במסגרת שלוחה.

· 36 מסגרות ייחודיות.

בשנתיים האחרונות ההטמעות נעשו במסגרת עבודתן השוטפת של הרכזות ללא תוספת בכ"א.
3. פרק 8 – כח האדם של הקבלן והאמצעים הנדרשים לביצוע המכרז

סעיף 8.14, עמוד 56

היישום הממוחשב הנדרש מהקבלן בסעיף זה הינו מערכת ניהולית פנימית של הקבלן לצורך ביצוע וניהול הפעילות הכוללת של המכרז הנדון, לצורך ניהול ותפעול הפרוייקט, המאפשרת הפקת נתונים והעברתם למערכות המשרד בפעילויות הבאות:
· תשתיות כ"א בהתאם לקריטריונים שמתפרסמים בקול קורא קידום נוער, לצרכי תכנון והקצאת תקציבי השתתפות המשרד ברשויות המקומיות.

· נתוני מטופלים ותוכניות עבודה בכל תחומי האגף ובהתאם לדרישות האגף (ראה מתווה חצי שנתי).

· תשתיות פיסיות ואמצעים (מחשבים וכו') שקיימים ביחידות לקידום נוער.

· השתלמויות – ניצול שעות השתלמות.

· נתוני תיקצוב רשויות מקוןמיות (ראה נספח מצורף).

· נתוני הערכת תפקוד נערים (בהתאם למפורט במכרז).

· נתונים על תוכנית היל"ה בנושאים הבאים:
· תלמידים בתוכנית היל"ה.

· היקפי שעות הוראה (אפקטיבי ומשרתי).

· שעות מיומנויות.

· ימי גיחה.

· שעות הנחייה.

· שעות עובד מלווה.

· אבחונים.

· מבחנים פנימיים.

4. פרק 13 – הדרישות לאבטחת מידע

1. הקבלן יישא בעלויות התאמת המערכת לדרישות אבטחת המידע בהתאם לנדרש במכרז.
2. סעיף 13.8, עמוד 60

כאמור בסעיף זה במכרז, הקבלן יידרש להעביר אישור של מומחה אבטחת מידע מתוך רשימת מומחי אבטחת מידע שתועבר אליו ע"י המשרד.

5. פרק 15 – ביטוח, שיפוי ופיצוי

1. סעיף 15.3.2, עמוד 63
יש לשנות את הסעיף כדלקמן:

"הפוליסה תכסה כל נזק מהפרת חובה מקצועית של הקבלן, עובדיו  ובגין כל הפועלים מטעמו  ואשר אירע כתוצאה ממעשה,  רשלנות, לרבות מחדל, טעות או השמטה, מצג בלתי נכון הצהרה רשלנית שנעשו בתום לב, בקשר למתן שירותים ארגוניים ומינהליים להפעלת שירותי  חינוך והשכלה לנוער מנותק ושירותי מידע על נוער בסיכון."
2. סעיף 15.3.3, עמוד 63

יש לשנות את הסעיף כדלקמן:

"גבול האחריות למקרה ולתקופת הביטוח (שנה) בסך 1,000,000 דולר ארה"ב."
3. סעיף 15.3.4-(4), עמוד 63

יש לשנות את הסעיף כדלקמן:

"הארכת תקופת הגילוי בכפוף להרחבה בפוליסה 6 חודשים."
4. סעיף 15.4-(2), עמוד 63

יש לשנות את הסעיף כדלקמן:

"בכל מקרה של צמצום או ביטול הביטוח ע"י אחד הצדדים לא יהיה להם כל תוקף אלא  אם ניתנה על כך הודעה מפורשת של 60 יום במכתב רשום לחשב משרד החינוך."

לתשומת לב המציעים יש לשנות בהתאם לאמור לעיל את הסעיפים הנ"ל גם בחוזה ההתקשרות המצורף בנספח 2. בנספח א' למסמך זה מצורף החוזה המעודכן.
6. פרק 27 – מסמכים  נדרשים ותנאי מסירת ההצעה

1. סעיף 27.1.10, עמוד 76

יש למחוק את המילים "ובעלי התפקידים הנוספים" בסעיף זה.
2. סעיף 27.1.12, עמוד 76

במידה וקיימים מספר מורשי חתימה אצל המציע, ניתן להוסיף מקום לחתימה נוספת עבור כל אחד מהם.
3. סעיף 27.1.14, עמוד 76

אין מניעה להגיש הצהרה כאמור בסעיף זה, של מורשה חתימה מטעם המציע, ובלבד שיצורף להצהרה מסמך המאשר כי אכן מדובר במורשה חתימה, כמו למשל פרוטוקול ההחלטה של הגורם המוסמך בתאגיד, שבו הוסמך לשמש כמורשה חתימה.

7. נספח מספר 4 – מוסדות חסות הנוער ויישובים המשתתפים בפרוייקט

מקור אי ההתאמה הוא בכך שרשימת הרשויות (נספח 5) הינה כוללת 37 שלוחות וישובים חדשים שהחלו לפעול ב- 2013. 

להלן הישובים/המוסדות החסרים בנספח 5:
מחוז מרכז: אלעד, מזכרת בתיה, קדימה, עמק חפר, כפר יונה, לב השרון, אבן יהודה, גבעת ברנר, בני עייש, גן יבנה, מ.א. שורק.

מחוז ירושלים: אפרת, גבעת זאב, גינות עדן.

מחוז חיפה: חריש קציר, ב"מ קישון.

מחוז דרום: יש להוריד מנספח 4 את הישוב לכיש.

מחוז צפון: רג'ר, בית ג'אן, סג'ור, ערב אל נעים, עמק המעיינות, מ.א יזרעל.

מגזר ערבי: ג'יסר א זרקה, כפר קרע, טורען, משהד, דיר אל אסד, מג'דל כרום, זמר, אבו גוש, ג'ת, עילוט, שפרעם, כאוכב אבו אל היג'א, פרדיס, עין מאהל.

מוסדות: בית השנטי.
8. נספח מספר 5 – מספר המטופלים ברשויות

מספר הרשויות המקומיות הינו 160 כולל שלוחות.
9. נספח מספר 9 – טופס הגשת ההצעה
1. על המציע למלא את כל הפרטים הנדרשים, לצרף את כל המסמכים ולהגיש את חוברת הצעה ב- 2 העתקים.
בנוסף, על המציע לצרף להצעתו 2 תקליטורים כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
2. על המציע לסמן בדף 3 של טופס הגשת ההצעה את העמודים שהוא לא מעוניין לחשוף והיה ויזכה במכרז ולפרט את הנימוקים למניעת החשיפה.
בכל מקרה מובהר בזה כי ועדת המכרזים הינה הגורם המוסמך להחליט אם מדובר במידע שניתן לחשוף אותו אם לאו.
3. סעיף 8 – ניסיון המציע ועבודות דומות – יש לפרט את שם הלקוח עבורו בוצעה העבודה, שם איש הקשר אצל הלקוח אשר ליווה את העבודה שאיתו אפשר לברר פרטים על אופן הביצוע ואת מס' הטלפון העדכני של איש הקשר. יש להקפיד שכל הפרטים הינם נכונים ומדויקים. 
4. סעיף 9 – נתוני מנהל הפרוייקט המיועד – יש לפרט את ניסיונו של מנהל הפרוייקט המיועד ולצרף קורות חיים מפורטים ותעודות הסמכה. 
יש להקפיד על התאמה בין האמור בסעיף 9 לבין קורות החיים.
5. סעיף 10 – נתונים על הצוות של המציע המתוכנן לפעול ולסייע למכרז זה – על המציע לפרט את שמות העובדים שעומדים לרשותו בתחומים שונים תוך פירוט הכשרתם, ניסיונם ותפקידם במכרז זה.
6. סעיף 11 – אמצעי המציע וחוסנו הכלכלי – על המציע לפרט את כל האמצעים אותם מתכוון להפעיל במסגרת הפרוייקט, בכלל זה האתר, אמצעי המחשוב והתקשורת, כלי רכב ומחזור כספי שנתי.
7. סעיף 12 – הצעת מחיר – חובה למלא את כל הסעיפים שבהצעת המחיר במלואם.
יש למלא את הטבלה במלואה.

יש לכלול בהצעת המחיר את כל העלויות של המציע. הצעת המחיר הינה סופית ולא תשולם לקבלן כל תמורה נוספת. 
יש לצרף דפי עזר לחישוב הסעיפים השונים בהם יפורטו כל מרכיבי העלות של הקבלן בחלוקה להוצאות קבועות והוצאות משתנות.

דפי עזר אלו משמשים לבחינת סבירות ההצעה.


בכבוד רב,


אורנה מיטמיגר
                           
מנהלת אגף רכש מכרזים והתקשרויות
נספח א'

ח ו ז ה (בעקבות מכרז)

שנחתם ביום_________ בחודש ___________ לשנת ________ בירושלים

בין

מדינת ישראל באמצעות ממשלת ישראל המיוצגת על ידי _______________ וחשב משרד החינוך 
                                                                (שם היחידה במשרד)

 (להלן: "המשרד") המורשים לחתום בשם המדינה על פי הרשאות שפורסמו בילקוט הפרסומים

(להלן: "המדינה")

מצד אחד

לבין
___________________

מרחוב_________________ (להלן: "צד ב'" ו/או "הקבלן")

באמצעות__________________________

מצד שני
הואיל:
ולמשרד דרושים שרותים של________________________________;

והואיל: 
והמשרד פרסם מכרז ___________ מיום___________ לקבלת השירותים הנ"ל;

והואיל:
וצד ב' מצהיר שהינו בעל הידע והנסיון הדרושים לצורך מתן השירותים הנ"ל ברמה גבוהה ובמסגרת ארגונית משלו.

והואיל:
והמדינה הסכימה להתקשר עם צד ב' בחוזה זה לאחר שההתקשרות אושרה על ידי ועדת מכרזים בדיון מס' __________ מיום__________;

הוצהר הותנה והוסכם בין הצדדים כדלקמן:

1. הגדרות

בהסכם זה יהיו למונחים הבאים הפרשנות שלצידם אלא אם כן נאמר אחרת:

1. "המכרז" - מכרז מס' 16/8.2013 מיום 5.8.2013  שענינו מתן שירותים ארגוניים ומינהלתיים להפעלת שירותי חינוך והשכלה לנוער מנותק ושרותי מידע על נוער בסיכון
2. "היחידה" - מינהל חברה ונוער
3. "השירותים" - פרושו השירותים נשוא הסכם זה.

2. כללי

1. המבוא לחוזה זה לרבות כל ההצהרות הכלולות בו והנספחים לחוזה זה מהווים חלק בלתי נפרד ממנו ויפורשו ביחד עמו.

2. הנספחים לחוזה זה הם:

נספח א' - מכרז מס' 16/8.2013 מיום 5.8.2013  כולל מסמך סיכום תשובות לשאלות והבהרות נוספות ככל שיהיו.
נספח ב' -  הצעת צד ב' מיום ________ או חלקים ממנה כפי שהתקבלו על ידי המשרד.

נספח ג' - מסגרת העבודה .

נספח ד' - ערבות בנקאית.

נספח ה' - התחייבות לשמירת סודיות.

3. סתירה בין מסמכים
הצעת צד ב' או חלקים ממנה (אם התקבלו אחת או יותר מהחלופות שהציע צד ב' לביצוע מכרז) תהווה חלק בלתי נפרד מחוזה זה.

בכל מקרה של סתירה או אי התאמה בין הצעת צד ב' כפי שאושרה על ידי המשרד לבין יתר נספחי החוזה כולם או חלקם תגברנה הוראות יתר נספחי החוזה על פני הצעת צד ב'.
3. תקופת ההתקשרות

1. תקופת ההתקשרות על פי חוזה זה תחל ביום ________ ותסתיים לא יאוחר מיום_________.

2. הארכת התקשרות
הצדדים יהיו רשאים להאריך את ההתקשרות לתקופות נוספות בכפיפות להוראות חוק חובת המכרזים, התשנ"ב - 1993 ובכפיפות להוראות החשב הכללי במשרד האוצר. 
3. במקרה בו צד ב' הינו חברה או שותפות רשומה - הארכת ההתקשרות תאושר רק לאחר קבלת אישור כי החברה אינה חברה מפרה או כי לא נשלחה אליה התראה על היותה חברה מפרה, כאמור בסעיף 362א' לחוק החברות התשנ"ט-1999.

4. יובהר כי התקשרות הנפרשת על פני 2 שנות תקציב, בהיותה חופפת שנת לימודים (מספטמבר בשנה מסוימת עד לאוגוסט בשנה העוקבת), תהיה כפופה ותלויה באישור תקציב המדינה בשנה העוקבת. לפיכך, ככל שלא יאושר תקציב מדינה בשנה העוקבת או שלא יהיה תקציב פנוי לנושא, תופסק ההתקשרות.

4. התמורה

1. תמורת ביצוע כל התחייבויותיו של צד ב' לפי חוזה זה ישלם המשרד לצד ב' על יסוד דו"חות מפורטים שיגיש צד ב' למשרד ושיאושרו על ידי המדינה סכום שלא יעלה על _________ ש"ח לא כולל מע"מ (להלן: "התמורה") כמפורט בנספח מסגרת העבודה.
2. הסכום האמור לעיל מתוקצב בסעיף תקציבי 


.
3. נוהל התשלום
1. צד ב' יגיש למשרד דו"ח המפרט את כל השירותים שביצע במהלך החודש האחרון, וכן חשבונית מס מפורטת שהונפקה על ידו.
2. תשלום התמורה יבוצע על ידי אגף הכספים במשרד  עפ"י הוראת התכ"ם החדשה 1.4.3, מותנה באישור מטעם היחידה המקצועית שהשירות המפורט אכן בוצע (האישור יצויין בטופס מלווה הנותן ביטוי גם  לעניין הפיצוי המוסכם ככל שישנו). 
3. לצד ב' לא תהיינה כל דרישות או טענות למשרד / ליחידה בגלל עיכובים בתשלום הנובעים מדו"ח שאינו מפורט כדבעי ו/או חוסר פרטים בחשבון, ו/או פרטים לא נכונים, ו/או חוסר במסמכים.

4. מובהר בזה כי המשרד לא ישלם בגין עבודה אשר בוצעה ללא הזמנת עבודה, מתאימה. 

4. מקדמות

אם ישלם המשרד לצד ב' מקדמות, הן תשולמנה בהתאם לאישורו של חשב המשרד ובכפוף להוראות החשב הכללי.

5. מע"מ

התמורה האמורה אינה כוללת מס ערך מוסף, אשר ישולם על ידי המשרד, עם כל תשלום ותשלום, ככל שמדובר בגוף המחויב במע"מ.

6. סופיות התמורה
התמורה הינה קבועה, מוחלטת וסופית וצד ב' לא יהיה רשאי לדרוש מהמשרד העלאות או שינויים בתמורה בגין ביצוע חיוביו על פי חוזה זה מכל סיבה שהיא.

7. תשלומי יתר

בתום תקופת חוזה זה יבדקו הצדדים את התשלומים שביצעה המדינה לאור דו"חות וחשבונות צד ב' שאושרו. אם יתברר שהמדינה שילמה סכומי יתר יחזירם צד ב' למדינה תוך חודש ימים כשהם צמודים כאמור בהוראות חוזה זה.

8. חוק התקציב
חוזה זה יהיה כפוף לחוק התקציב.
9. כללי

מובהר ומוסכם בין הצדדים כי לא יועבר סכום כלשהו מסעיף אחד בתקציב (המפורט בנספח מסגרת העבודה) למשנהו ללא הסכמתם מראש ובכתב של מנהל היחידה וחשב המשרד.

5. התחייבויות צד ב'
1. צד ב' מתחייב בזאת כלפי המשרד לבצע את כל הפעולות כפי שהן מפורטות בנספח לחוזה זה.

מבלי לפגוע בכלליות האמור לעיל מתחייב צד ב' כדלקמן:

1. לבצע את השירותים במיומנות וברמה מקצועית גבוהה.

2. לשמור בסוד את כל המידע שיגיע אליו במהלך ביצוע ההתקשרות ולהחתים את כל המועסקים על ידו על טופס התחייבות לשמירת סודיות.

3. לדאוג לכך כי יהיו ברשותו כוח האדם, הציוד, הידע והאמצעים האחרים הדרושים על מנת לאפשר לו לבצע את התחייבויותיו על פי חוזה זה ובהתאם לדרישות המשרד, וכי ימשיכו להיות ברשותו על מילוי מלא של דרישות המשרד כאמור, כל כוח האדם, הציוד הידע והאמצעים האחרים האמורים, הכל באופן שיבטיח שיהיו בידי צד ב' בכל עת האמצעים הדרושים על מנת לאפשר לו לבצע את התחייבויותיו על פי חוזה זה.
4. לקיים את כל חוקי ההעסקה המנויים במכרז וכל דין החל לענין העסקת עובדים.
5. לאפשר למשרד ו/או לכל נציג מטעמו לבדוק בכל עת, הן במהלך ההתקשרות והן לאחריה, את ספרי החשבונות ו/או כל מסמך אחר שידרש עפ"י שיקול דעתו של המשרד, לרבות ספרי חשבונות של צדדים קשורים.
6. ככל שצד ב' הינו חברה או שותפות רשומה - להמציא למשרד אישור כי היא אינה חברה מפרה או כי לא נשלחה אליה התראה על היותה חברה מפרה, כאמור בסעיף 362א' לחוק החברות התשנ"ט-1999 תוך 30 ימים, לכל היותר, ממועד הדרישה. 
2. כל דבר הנוגע להיקף השירותים, תוכנם לוחות הזמנים לביצועם וכל הפרטים האחרים הקשורים לביצועם במידה ואינם מפורטים בחוזה זה על נספחיו, יקבעו בכתב על ידי המשרד בתיאום עם נציגי צד ב'.

6. התחייבות המשרד

על מנת לאפשר לצד ב' לעמוד בהתחייבויותיו על פי חוזה זה מתחייב המשרד כדלקמן:

1. להעמיד לרשות צד ב' את כל המידע והנתונים הדרושים לביצוע השירותים על פי חוזה זה סמוך ליום שהתקבלה דרישתו של צד ב'.

2. למנות ממונה או צוות ממונה מטעמו לצורך ביצועו של חוזה זה.

3. לקיים פגישות בין נציגי צד ב' לממונה כנדרש לצורך ביצוע השירותים תוך 14 ימים מעת שנתקבלה בקשת צד ב' לקביעת פגישה כאמור.

4. לתת לצד ב' אישור כי השירותים או חלק מהם בהתאם למסגרת העבודה בוצעו על פי הוראות החוזה, סמוך לאחר ביצוע כאמור.

7. פיקוח

נציגיה המוסמכים של המדינה יהיו רשאים לבקר באתרי מתן השירותים ולהתרשם מהם ולהעיר את הערותיהם לנציגיו המוסמכים של צד ב' וכן רשאים נציגי המדינה לקבל לבקשתם בכל עת סבירה אישור ו/או מסמך מצד ב' בכל נושא הקשור בביצוע חוזה זה.

8. שמירת סודיות ופרסום

1. צד ב' מתחייב לשמור בסוד ידיעות שיגיעו אליו עקב ביצוע חוזה זה ולא יגלה כל נתון ו/או מידע כאמור לכל צד שלישי שהוא. צד ב' מצהיר בזאת שידוע לו שאי מילוי התחייבויותיו לפי סעיף זה מהווה עבירה על פי חוק העונשין התשל"ז-1977 ועבירה על חוק הגנת הפרטיות התשמ"א-1981.

2. צד ב' מתחייב לא להציג את השירותים הניתנים לא כלפי עובדיו ומעסיקיו לא כלפי ציבור הנהנים משירותים אלה כפעולות של משרד החינוך יש חלק בארגונן, אולם צד ב' רשאי להציג את השירותים כניתנים לפי בקשת משרד החינוך והתרבות, תחת פיקוחו, בעידודו, או כנהנים מתמיכתו, הכל לפי העניין.
9. המחאת זכויות

צד ב' אינו רשאי להמחות או להסב לאחר או לאחרים את זכויותיו או חובותיו לפי חוזה זה, כולן או חלקן, בלי הסכמה בכתב ומראש של המשרד.

ניתנה הסכמת המשרד להסבה כאמור, ישאר צד ב' אחראי כלפי המשרד לביצוע החוזה והסבה כאמור לא תפטור אותו מאחריות זו.

10. התחייבות שלא להעסיק

צד ב' מתחייב בזה שלא להעסיק, בין במישרין ובין בעקיפין, אדם המועסק על ידי המשרד, אלא באישור בכתב ומראש של המשרד כל עוד הסכם זה בתוקף.

11. יחסי הצדדים

1. חוזה זה הינו חוזה קבלנות כמשמעותו בחוק חוזה קבלנות תשל"ד - 1974.

2. צד ב' מצהיר בזה כי הוא קבלן עצמאי וכי הוא מבצע את חיוביו על פי חוזה זה כקבלן עצמאי וכי לא קיימים יחסי עובד-מעביד בינו ובין מי המועסק מטעמו בביצוע חוזה זה ובין המדינה.

3. צד ב' מצהיר בזאת כי הודיע והבהיר לכל מי מהמועסקים על ידו בביצוע חוזה זה, כי בינם ובין המדינה לא יתקיימו כל יחסי עובד-מעביד.

4. תשלומים בגין המועסקים
צד ב' מתחייב בזה לשלם עבורו ועבור כל המועסקים על ידו בביצוע חוזה זה את כל התשלומים שחובת תשלומם מוטלת עליו על פי כל דין או על פי הוראות ההסכמים הקיבוציים הכלליים שבין לשכת התיאום של הארגונים הכלליים לבין ההסתדרות או כל הסכם קיבוצי שהוא בר תוקף בענף המתאים או כפי שהסכמים אלה יתוקנו לרבות צווי הרחבה שיוצאו על פי הסכמים אלה לרבות ומבלי לפגוע בכלליות האמור לעיל, את תשלומי מס הכנסה, מע"מ, בטל"א, תשלומים על פי חוק שעות עבודה ומנוחה, דמי מחלה, דמי חופשה שנתית, שכר מינימום, קרנות עובדים, תשלומי פנסיה, תנאים סוציאליים וכיוצ"ב וכן מתחייב הוא לקיים את כל ההוראות האמורות המתייחסות למועסקים על ידו. ומבלי לפגוע בכלליות האמור לעיל, את תשלומי מס הכנסה, מע"מ, בטל"א, תשלומים על פי חוק שעות עבודה ומנוחה, דמי מחלה, דמי חופשה שנתית, שכר מינימום, קרנות עובדים, תשלומי פנסיה, תנאים סוציאליים וכיוצ"ב וכן מתחייב הוא לקיים את כל ההוראות האמורות המתייחסות למועסקים על ידו. מבלי לפגוע בכלליות האמור לעיל מתחייב צד ב' לשלם למועסקים על ידו בביצוע הסכם זה, שכר שלא יפחת משכר המינימום הקבועים בחוק כולל הפרשה לזכויות סוציאליות. חויבה המדינה לשלם סכום כלשהו מהסכומים האמורים לעיל, בגין מי מהמועסקים על ידי צד ב' בביצוע חוזה זה, ישפה צד ב' את המדינה עם דרישה ראשונה בגין כל סכום שחויבה לשלם כאמור.

5. צד ב' יעמוד לביקורתו של מבקר המדינה ויהיה גוף מבוקר כמשמעותו בסעיף 9(6) לחוק מבקר המדינה, תשי"ח - 1959 בכל הקשור לקיום חוזה זה גם מעבר לתקופת החוזה.

12. אחריות משפטית

1. צד ב' יהיה אחראי באחריות מלאה ומוחלטת על פי כל דין לכל נזק ובגין כל פיצוי ותביעה כספית, אשר יגרמו ע"י עובדיו ו/או שלוחיו במסגרת מתן השירותים על ידו. 

2. צד ב' פוטר את המדינה מאחריות לכל תביעה אשר עלולה להיות מוגשת נגדה עקב העסקת עובדיו בפרוייקט. צד ב' מתחייב לשפות ו/או לפצות את המדינה בגין כל סכום שתחויב בו ובגין כל הוצאה שתיגרם לה עקב תביעה כאמור. 

3. צד ב' מתחייב לשלם כל סכום כסף או פיצוי, המגיעים על פי פסק דין לעובד או לכל אדם הנמצא בשירותו כתוצאה מקיום יחסי עבודה עם העובד עקב העסקתו בפרוייקט. 
4. אם אי פעם יקבע כדין מסיבה כלשהי כי העסקת הגוף או מי מעובדיו דינה כהעסקת עובד ע"י המדינה: 
1. התמורה האמורה לעיל יראו ככוללת את כל הסכומים המגיעים או העשויים להגיע לגוף ו/או לעובדיו לרבות כל תיגמול כלשהו, תשלום בגין זכויות סוציאליות, הפרשות/הפרשים, אם יגיעו לו אי פעם בגין העסקתו עפ"י חוזה זה, מכל סיבה שהיא. 
הגוף יהיה מנוע מלטעון כי מגיעים לו סכומים נוספים כלשהם בכל עילה שהיא בגין העסקתו עפ"י חוזה זה.

2. בהסתמך על סעיף 28 לחוק פיצוי פיטורין, תשכ"ג – 1963 , יראו ככלולים בתשלומים הניתנים לגוף לפי חוזה זה גם כל פיצויי הפיטורין גם חתימת הגוף על חוזה זה מהווה הסמכה לכך. סעיף קטן זה טעון אישורו של שר העבודה והרווחה בהתאם לאמור בסעיף 28 האמור, ויכנס לתוקפו לאחר קבלת אישורו של השר או מי שהוסמך על ידו.
3. יחושב שכרו של גוף או מי מעובדיו כעובד עפ"י הקבוע לעניין זה לגבי עובדי מדינה בתפקיד ובדרגה דומים ככל האפשר. הכל כפי שיקבע ע"י נציב שרות המדינה ובאין תפקיד דומה או זהה כאמור ייחשב השכר לפי הקבוע לעניין זה בהסכמי העבודה הקיבוציים החלים על עובדים מסוג זה או בהיעדר הסכם כאמור לפי הסכם עבודה קיבוצי הקרוב לעניין, לדעת נציב שרות המדינה. חישוב השכר יעשה למפרע מיום תחילתו של הסכם זה וככל החיובים והזיכויים עפ"י הסכם זה, מחד, והחישוב החדש האמור, מאידך, יקוזזו הדדית.
5. ידוע לצד ב' כי עליו לבטח את עצמו ואת עובדיו בביטוח לאומי לבדו ועל חשבונו.
6. צד ב' יבטח את אחריותו במסגרת צד ג' כלפי כל עובדיו וכל צד ג' אחר, אשר יכסה כל אירוע וכל נזק הנגרם במהלך שהותו ופעילותו בפעילויות השונות שבמסגרת מכרז זה.

7. צד ב' מקבל על עצמו את האחריות לכל נזק או אובדן שיגרמו לגופו ו/או לרכושו של כל אדם אחר, לרבות לעובדי צד ב' והמועסקים על ידו בביצוע חוזה זה, עקב מעשה או מחדל של צד ב', עובדיו, שליחיו או כל מי שבא מכוחו ו/או מטעמו תוך כדי ביצוע חוזה זה.

חויבה המדינה לשלם סכום כלשהו בגין מעשה או מחדל שצד ב' אחראי להם על פי כל דין או על פי חוזה זה ישפה צד ב' את המדינה באופן מיידי בגין כל סכום שחויבה לשלם.

13. ביטוח, שיפוי ופיצוי

צד ב' מתחייב לרכוש ולקיים  את הביטוחים המפורטים בזה, לטובתו ולטובת מדינת ישראל – משרד החינוך כשהם כוללים את כל הכיסויים והתנאים הנדרשים וגבולות האחריות לא יפחתו מהמצוין להלן:

1. ביטוח חבות מעבידים
(1) צד ב'  יבטח את אחריותו החוקית כלפי עובדיו, בביטוח חבות המעבידים בכל תחומי מדינת ישראל והשטחים המוחזקים.

(2) גבולות  האחריות לא יפחתו מסך - 5,000,000 דולר ארה"ב לעובד,  למקרה ולתקופת הביטוח.

(3) הביטוח יורחב לכסות את חבותו של המבוטח כלפי קבלנים,  קבלני משנה ועובדיהם היה  ויחשב כמעבידם.

(4) הביטוח יורחב לשפות את מדינת ישראל – משרד החינוך היה ונטען לעניין  קרות תאונת  עבודה/מחלת מקצוע כלשהי  כי הם נושאים בחבות מעביד  כלפי מי מעובדי צד ב'.

2. ביטוח אחריות כלפי צד שלישי
(1) צד ב' יבטח את אחריותו החוקית על פי דיני מדינת ישראל בביטוח אחריות כלפי צד שלישי  בכל תחומי מדינת ישראל והשטחים המוחזקים.

(2) גבול האחריות למקרה ולתקופה -  בגין נזקי גוף ורכוש לא יפחת מ-  2,500,000 דולר ארה"ב.

(3) בפוליסה ייכלל סעיף אחריות צולבת - CROSS LIABILITY.

(4) הביטוח יורחב לכסות  רכזים ועובדים מקצועיים אחרים  שאינם מבוטחים בביטוח חבות המעבידים של צד ב'  – אשר ייחשבו צד שלישי.

(5) הביטוח מורחב לכסות את חבותו של המבוטח כלפי צד שלישי בגין פעילות של קבלנים, קבלני משנה ועובדיהם.    

(6) הביטוח יורחב לשפות את מדינת ישראל –  משרד החינוך ככל שייחשבו  אחראים למעשי  ו/או  מחדלי צד ב' והפועלים מטעמו. 

3. ביטוח  אחריות מקצועית
(1) צד ב' יבטח את אחריותו המקצועית  בביטוח אחריות מקצועית;        

(2) הפוליסה תכסה כל נזק מהפרת חובה מקצועית של צד ב', עובדיו ובגין הפועלים מטעמו ואשר אירע כתוצאה ממעשה,  רשלנות, לרבות מחדל, טעות או השמטה, מצג בלתי נכון הצהרה רשלנית שנעשו בתום לב, בקשר למתן שירותים ארגוניים ומינהליים להפעלת שירותי  חינוך והשכלה לנוער מנותק ושירותי מידע על נוער בסיכון. 

(3) גבול האחריות למקרה ולתקופת הביטוח (שנה)  בסך 1,000,000 דולר ארה"ב;

נספח מספר 2

דף 8 מתוך 13
(4) הכיסוי על פי הפוליסה יורחב לכלול את ההרחבות הבאות:
· מרמה ואי יושר של עובדים;
· אחריות צולבת, אולם הביטוח לא  יכסה תביעות צד ב' כלפי מדינת ישראל – משרד החינוך;

· אובדן מסמכים, לרבות אובדן השימוש ו/או עיכוב עקב מקרה ביטוח;

· הארכת תקופת הגילוי בכפוף להרחבה בפוליסה 6 חודשים.

(5) הביטוח יורחב לשפות את מדינת ישראל – משרד החינוך ככל שיחשבו  אחראים למעשי ו/או מחדלי צד ב' וכל הפועלים מטעמו.
4. כללי
(1) בכל פוליסות הביטוח הנ"ל יכללו התנאים הבאים:-

· לשם המבוטח תתוסף כמבוטח נוסף : מדינת ישראל – משרד החינוך, בכפוף להרחבי השיפוי כמפורט לעיל.

· בכל מקרה של צמצום או ביטול הביטוח ע"י אחד הצדדים לא יהיה להם כל תוקף אלא  אם ניתנה על כך הודעה מפורשת של 60 יום במכתב רשום לחשב משרד החינוך.

· צד ב' לבדו אחראי כלפי המבטח לתשלום הפרמיות עבור הפוליסות ולמילוי כל החובות המוטלות על המבוטח על פי תנאי הפוליסות.

· ההשתתפות העצמית הנקובה בכל פוליסה תחול בלעדית על צד ב'.

· כל סעיף בפוליסות הביטוח המפקיע או מקטין בדרך כלשהי את אחריות המבטח כאשר קיים ביטוח אחר, לא יופעל כלפי מדינת ישראל והביטוח  הוא בחזקת ביטוח ראשוני המזכה במלוא הזכויות על פי פוליסות הביטוח.

· המבטח מוותר על כל זכות שיבוב, תביעה, השתתפות או חזרה כלפי מדינת ישראל – משרד החינוך ועובדיהם, ובלבד שהוויתור לא יחול לטובת אדם שגרם לנזק  מתוך כוונת זדון.

(2) העתקי פוליסות הביטוח מאושרות ע"י המבטח או אישור קיום ביטוחים בחתימתו על ביצוע הביטוחים כאמור  יומצאו על ידי צד ב' למשרד החינוך עד למועד חתימת ההסכם.

(3) צד ב' מתחייב בכל תקופת ההתקשרות החוזית עם מדינת ישראל – משרד החינוך,  וכל עוד אחריותו קיימת להחזיק בתוקף את פוליסות הביטוח. צד ב' מתחייב כי פוליסות הביטוח תחודשנה על ידו מדי שנה בשנה, כל עוד ההסכם עם מדינת ישראל בתוקף. צד ב'  מתחייב להציג את הפוליסות המתחדשות, או אישור קיום  ביטוחים מאושרים וחתומים  ע"י המבטח  למשרד החינוך , לכל המאוחר שבועיים לפני סיום תקופת הביטוח.    

(4) אין בכל האמור בסעיפי הביטוח כדי לפטור את צד ב' מכל חובה החלה עליו על פי דין ועל פי הסכם זה, ואין לפרש את האמור כוויתור של מדינת ישראל – משרד החינוך על כל זכות או סעד המוקנים להם על פי דין ועל פי הסכם זה.

14. זכויות יוצרים

1. כל התוכניות, נספחים, טיוטות, תרשימים, נתונים, תוכנות וכל חומר אחר שהכין צד ב' לשם ביצוע חיוביו על פי חוזה זה או כתוצאה ממנו וזכויות היוצרים הנובעות מהם יהיו שייכות בלעדית למדינה והיא תהיה רשאית לעשות בהן כל שימוש, לרבות שימוש מסחרי, לפי שיקול דעתה הבלעדי.

2. צד ב' מתחייב למסור למשרד בסיום ההתקשרות או במהלכה את כל המסמכים, ערכות הדרכה, פרסומים, תוכנות וכל חומר אחר שיוכן על ידו במסגרת ביצוע הסכם זה.

3. צד ב' לא יעביר את המסמכים שהכין במסגרת ביצוע חיוביו על פי חוזה זה ו/או כל חלק מהם לאחר ולא יתיר רשות הדפסה ו/או הוצאה לאור ו/או איזה רשיון שהוא בקשר למסמכים הנ"ל ולא יפרסם את המסמכים בכל צורה שהיא מקוצרת או אחרת או קטעים מהם ולא ישתמש בחומר האמור לצרכיו הפנימיים או לצרכי עבודות אחרות אלא בכפוף להוראות חוזה זה.

4. צד ב' מצהיר כי לא הפר או יפר כל זכות יוצרים ו/או פטנט ו/או סוד מסחרי כלשהו במהלך ביצוע חיוביו על פי חוזה זה.

5. צד ב' מתחייב בזאת לעגן את זכויות המדינה והמשרד ביחס לזכויות היוצרים בכל התקשרות חוזית שלו עם עובדיו ו/או עם מי שפועל מטעמו במסגרת ביצוע התחייבויותיו על פי הסכם זה באופן שזכויות היוצרים של המדינה תשמרנה.

15. הפרת חוזה

1. מוסכם בין הצדדים כי כל אחת מן ההפרות הבאות תחשבנה להפרות יסודיות של החוזה:

1. אם צד ב' פיגר פיגור העולה על 15 ימים בלוח הזמנים הקבוע במסגרת העבודה או הקבוע ביתר נספחי החוזה.
2. אם צד ב' לא מסר למשרד במהלך ההתקשרות ו/או בסיומה את כל החומר שהכין במסגרת ביצוע התחייבויותיו על פי הסכם זה.
3. אם צד ב' לא איפשר למשרד ו/או לנציג מטעמו לבדוק את ספרי החשבונות כאמור לעיל.
4. אם צד ב' הפר את חובתו והתחייבותו לשמירת סודיות.
5. אם צד ב' הפר את חובתו לקיים אחר דיני העסקת עובדים כאמור במכרז ובכל דין החל על הענין.
6. אם צד ב' הפר זכויות יוצרים.
7. אם צד ב' הינו חברה או שותפות רשומה ולא המציא למשרד אישור כי היא אינה חברה מפרה או כי לא נשלחה אליה התראה על היותה חברה מפרה, כאמור בסעיף 362א' לחוק החברות התשנ"ט-1999 תוך 30 ימים, לכל היותר, ממועד הדרישה. 
2. בוטל החוזה על ידי המשרד על פי הוראות כל דין, יהיה רשאי המשרד לבצע את השירותים נשוא החוזה בעצמו או באמצעות מי מטעמו וצד ב' יהיה חייב לשפות את המדינה בגין כל ההוצאות הישירות והעקיפות שנגרמו לה בגין כך, בלי שהדבר יפגע בשאר הסעדים העומדים לרשות המשרד על פי כל דין.

3. בוטל החוזה על ידי המשרד מסיבה כלשהי וצד ב' ביצע רק חלק ממנו, לא ישולמו לצד ב' כספים מעבר לחלק היחסי של העבודה שבוצעה.

4. מבלי לפגוע בכלליות האמור לעיל יהיה המשרד רשאי לבטל את החוזה ללא צורך בהודעה מוקדמת לצד ב' בהתרחש כל אחד מהמקרים הבאים:

1. אם ימונה כונס נכסים זמני או קבוע לעסקו ו/או לרכוש צד ב'.

2. אם ימונה מפרק זמני או קבוע לצד ב'.

3. אם ימונה נאמן בפשיטת רגל לצד ב'.

4. אם צד ב' הפסיק לנהל את עסקיו לתקופה רצופה העולה על 30 יום.

5. אם צד ב' הסב את החוזה, כולו או מקצתו לאחר או העסיק קבלן משנה בביצוע העבודה בלי הסכמת המשרד בכתב.

6. כשצד ב' הסתלק מביצוע החוזה.

7. כשיש בידי המשרד הוכחות להנחת דעתו שצד ב' או אדם אחר בשמו או מטעמו נתן או הציע לאדם אחר כלשהו שוחד, מענק, דורון, או טובת הנאה כלשהי בקשר לחוזה.

16. הסכם זה מותנה בכך שצד ב' ימציא למשרד אישור לפי חוק עסקאות גופים ציבוריים (אכיפת ניהול חשבונות ותשלום חובות מס) התשל"ו-1976 שלפיו הוא מנהל פנקסי חשבונות כדין, או כי הוא פטור מלנהלם וכי הוא נוהג לדווח על עסקאותיו כדין.

17. ערבות בנקאית
1. הערבות

להבטחת כל התחייבויות צד ב' לפי חוזה זה, ימציא צד ב' למשרד ערבות בנקאית (להלן: "הערבות") כמפורט במכרז אשר תהיה צמודה בהתאם לתנאי ההתקשרות. 

הערבות תהיה בתוקף למשך תקופת ההתקשרות בתוספת 60 יום.

2. המצאת הערבות
צד ב' מתחייב להמציא למשרד את הערבות בצרוף החוזה כשהוא חתום על ידי המורשים מטעמו, תוך שבוע מקבלת החוזה החתום בראשי תיבות על ידי המורשים בצד המשרד.

3. הארכת תוקף ערבות

במקרה שהמשרד יעשה שימוש בזכותו להאריך את תוקף החוזה, מתחייב צד ב' למסור למשרד לא פחות מ - 30 יום לפני תחילת התקופה המוארכת, ערבות בנקאית כמפורט במכרז וכאמור לעיל, שתהיה בתוקף למשך כל תקופת ההתקשרות הנוספת בתוספת 60 יום והוראות חוזה זה יחולו עליה, בשינויים המחוייבים לפני הענין.

4. חילוט ערבות
הופר ההסכם ע"י צד ב' ו/או בוטל החוזה על ידי המשרד כדין יהיה רשאי המשרד לחלט את הערבות, וכן יהיה רשאי הוא למסור את ביצוע החוזה למי שייקבע על ידי המשרד מבלי לפגוע בשאר הסעדים העומדים לרשותו על פי כל דין.

18. בירור מחלוקות

1. בירור כל מחלוקת הקשורה ו/או הנובעת ממתן השירות על פי חוזה זה תהיה בסמכותם של מנהלי הצדדים.

2. קיומם של בירורים כאמור לעיל לא יהיה בו כשלעצמו כדי לגרום להפסקת ביצוע השירותים לפי חוזה זה ו/או להפסקת תשלומי המדינה לגבי מה שאינו שנוי במחלוקת, הן לגבי ביצוע השירותים והן לגבי ביצוע התשלום.
3. על בירורים לפי סעיף זה לא יחולו הוראות חוק הבוררות תשכ"ח - 1968.
19. שונות
1. חוזה זה ממצה את כל אשר הוסכם בין הצדדים, ולא יהיה תוקף לכל חוזה או הסדר שנערכו עובר לחתימתו של חוזה זה.

2. שינויים בחוזה זה יחייבו את הצדדים אך ורק אם נעשו בכתב ונחתמו על ידי כל הצדדים לחוזה.
3. הודעה על פי כתובות הצדדים במבוא לחוזה זה שתינתן בכתב תחשב כאילו הגיעה לתעודתה תוך 3 ימים מהמועד בו נשלחה ואם נמסרה ביד - בעת מסירתה.

4. כותרות השוליים נקבעו לצורכי הנוחות בלבד ואין לעשות בהן שימוש לפרשנות החוזה.

ולראיה באו הצדדים על החתום:

בשם המדינה:




         בשם צד ב':

________________




________________
________________




________________
________________




________________

נספח  ביטוח  - אישור קיום ביטוחים

לכבוד                             

מדינת ישראל – משרד החינוך 
א.ג.נ.,

הנדון:  אישור קיום ביטוחים.
הננו מאשרים בזה כי ערכנו למבוטחנו _________________________(להלן "הקבלן ") לתקופת הביטוח יום _______________ עד יום ________________ בקשר למתן שירותים ארגוניים ומינהליים להפעלת שירותי  חינוך והשכלה לנוער מנותק  ושירותי מידע על נוער בסיכון,  את הביטוחים המפורטים להלן:

ביטוח חבות המעבידים

1. אחריותו החוקית כלפי עובדיו  בכל תחומי מדינת ישראל   והשטחים המוחזקים. 

2. גבולות האחריות לא יפחת מסך 5,000,000 דולר ארה"ב לעובד, למקרה  ולתקופת הביטוח (שנה).
3. הביטוח מורחב לכסות את חבותו של המבוטח כלפי קבלנים, קבלני משנה ועובדיהם היה וייחשב כמעבידם.

4. הביטוח מורחב לשפות את מדינת ישראל – משרד החינוך היה ונטען לעניין  קרות תאונת עבודה/מחלת מקצוע כלשהי  כי הם נושאים בחבות מעביד  כלשהם  כלפי מי מעובדי הקבלן.
ביטוח אחריות כלפי צד שלישי

1. אחריותו החוקית בביטוח אחריות כלפי צד שלישי על פי דיני מדינת ישראל, בגין נזקי גוף ורכוש בכל תחומי מדינת ישראל והשטחים המוחזקים. 

2. גבולות האחריות שלא יפחתו מסך 2,500,000 דולר ארה"ב, למקרה ולתקופת הביטוח,  (שנה). 

3. בפוליסה ייכלל סעיף אחריות צולבת (CROSS LIABILITY).

4. הביטוח הורחב רכזים ועובדים מקצועיים אחרים שאינם מבוטחים בביטוח  חבות המעבידים של הקבלן  – אשר ייחשבו צד שלישי.

5. הביטוח הורחב לכסות את חבותו של המבוטח כלפי צד שלישי בגין פעילות של קבלנים, קבלני משנה ועובדיהם.

6. הביטוח מורחב לשפות את מדינת ישראל –  משרד החינוך ככל שייחשבו  אחראים למעשי ו/או מחדלי הקבלן והפועלים מטעמו. 

ביטוח  אחריות מקצועית

1. הקבלן יבטח את אחריותו המקצועית  בביטוח אחריות מקצועית;

2. הפוליסה תכסה כל נזק מהפרת חובה מקצועית של הקבלן, עובדיו ובגין הפועלים מטעמו ואשר אירע כתוצאה ממעשה,  רשלנות, לרבות מחדל, טעות או השמטה, מצג בלתי נכון הצהרה רשלנית שנעשו בתום לב, בקשר למתן שירותים ארגוניים ומינהליים להפעלת שירותי  חינוך והשכלה לנוער מנותק ושירותי מידע על נוער בסיכון. 

3. גבול האחריות למקרה ולתקופה בסך 1,000,000  דולר ארה"ב;

4. הכיסוי על פי הפוליסה יורחב לכלול את ההרחבות הבאות:

· מרמה ואי יושר של עובדים;

· אובדן מסמכים, לרבות אובדן השימוש ו/או העיכוב עקב מקרה ביטוח ; 

· אחריות צולבת, אולם הביטוח לא  יכסה תביעות הקבלן כלפי מדינת ישראל – משרד החינוך;

· הארכת תקופת הגילוי בכפוף להרחבה בפוליסה 6 חודשים.                                                                        

5. הביטוח יורחב לשפות את מדינת ישראל - משרד החינוך ככל שתחשב  אחראית למעשי ו/או מחדלי      הקבלן וכל הפועלים מטעמו.

כללי

בפוליסות הביטוח  נכללו התנאים הבאים:

 לשם המבוטח יתווספו כמבוטחים נוספים: מדינת ישראל – משרד החינוך, בכפוף להרחבי השיפוי כמפורט לעיל.

1. בכל מקרה של צמצום או ביטול הביטוח  ע"י אחד הצדדים לא יהיה להם כל תוקף אלא אם ניתנה על ידינו הודעה מוקדמת של  60  יום במכתב רשום לחשב משרד החינוך בירושלים.

2. אנו מוותרים  על כל זכות שיבוב, תביעה, השתתפות  או חזרה, כלפי מדינת ישראל- משרד החינוך עובדיהם, ובלבד  שהוויתור לא יחול לטובת אדם שגרם לנזק מתוך כוונת זדון.

3. הקבלן אחראי בלעדית כלפינו לתשלום דמי הביטוח עבור כל הפוליסות ולמילוי כל החובות המוטלות על המבוטח על פי תנאי הפוליסות.

4. ההשתתפויות העצמיות הנקובות בכל פוליסה ופוליסה תחולנה בלעדית על הקבלן.

5. כל סעיף בפוליסות הביטוח המפקיע או מצמצם בדרך כל שהיא את אחריות המבטח, כאשר קיים ביטוח אחר לא יופעל כלפי מדינת ישראל  והביטוח הינו  בחזקת ביטוח ראשוני  המזכה במלוא הזכויות על פי הביטוח.

בכפוף לתנאי וסייגי הפוליסות המקוריות עד כמה שלא שונו במפורש על פי האמור באישור זה.

                                                                                     בכבוד רב,                  

                                                                    ___________________________

תאריך______________                        חתימת מורשה המבטח  וחותמת המבטח

